מולא חוסיין בושרואי

מולא חוסיין בושרואי (1813–1849) (בפרסית: ملا حسين بشرویه‌ای; באנגלית: Mulláh Hossein Boshru'i; תעתיק נוסף באנגלית: Mullá Husayn), שהיה ידוע בכינויו "בּאבּ אל-בּאבּ" "(שער השערים"), היה אישיות דתית שמוצאה מפרס של תחילת המאה ה-19, והאות הראשונה מבין אותיות הח"י, כלומר הראשון להימנות על 18 מאמיניו הראשונים של הבאב, מייסד תנועת הבאביזם, התנועה שקדמה להופעת הדת הבהאית. הכינוי "באב אל-באב" הוענק לו על ידי מנהיג התנועה החדשה, הבאב, סיד עלי מוחמד שיראזי, כדי להביע הכרה בכך שהוא היה המאמין הבאבי הראשון וכדי לציין את היותו האדם הראשון להביע אמונה בבאב כמהדי המובטח של האסלאם וכמניפסטציה אלוהית חדשה (נביא חדש), המייסד דת עצמאית חדשה.

כאדם צעיר, מולא חוסיין למד את התאולוגיה השיעית האוצולית, על פי האוצול אל-פיקה, כלומר את שורשי ההלכה האסלאמית השיעית, תוך שהוא נהיה חבר מוסמך מן המניין, עוד בגיל 21, של מערך פוסקי ההלכה השיעים. מאוחר יותר, מולא חוסיין נהיה חסיד של האסכולה השיח'ית המשיחית, כשהוא לומד תחת הדרכת מנהיגה, השיח' סייד כאזם רשתי ונוסע להתדיין עם חכמים שיעים בולטים כדי להשיג תמיכה לרעיונותיו של רשתי.

לאחר מות רשתי, מולא חוסיין הוביל קבוצת מאמינים שיח'ים למסע חיפוש אחר המהדי. ב-22 במאי 1844, בעיר שיראז, מולא חוסיין הפך לאדם הראשון להביע את אמונתו בבאב כמהדי והחסיד הראשון של הדת החדשה אשר הבאב ייסד, הדת הבאבית. הוא מונה להיות השליח הראשון של הבאב, כחלק מקבוצה אשר נודעה בכינויה אותיות הח"י. יום השנה של אירוע זה, נחשב כיום קדוש בקרב המאמינים הבהאים והם חוגגים אותו מדי שנה.

כאחד שהיה חלק מאותיות הח"י, מולא חוסיין מילא תפקיד בולט כמנהיג וכמטיף באבי. מסעותיו ודרשותיו הציבוריות מילאו תפקיד חשוב בהפצת הדת ברחבי פרס, דבר שאיפשר לו לבוא במגע עם רבים מבכירי פקידי הממשל וחכמי הדת הבולטים, כולל בהאא אללה ומוחמד שאה קאג'אר. לעיתים קרובות הוא מוזכר בספרות הבהאית כדוגמה ומופת לאומץ ולמצוינות רוחנית. הוא הוביל את הלוחמים הבאבים, בקרב מצודת שייח' טברסי, קרב אשר בו הוא נהרג, ב-2 בפברואר 1849. מולא חוסיין נחשב כקדוש וכמרטיר מרכזי באמונות הבאבית והבהאית, תוך שמוענק לו מעמד רוחני גבוה בשתי הדתות, כראשון להאמין בבאב וכאדם אשר נתפס בעיני מאמיני דתות אלו, כמשתתף בולט בהגשמתם של חלקים רבים באסכטולוגיה האסלאמית.

רקע
מולא חוסיין בושרואי נולד בבושרויה שבדרום ח'וראסאן, למשפחה שהשתייכה למעמד המבוסס והאמיד של העיירה. אביו, חאג'י מולא עבד אללה, התפרנס מצביעת בדים; אמו הייתה משוררת אשר נודעה בשל צדיקותה וידענותה. כמו רוב הילדים הצעירים שחיו בזמנו של בושרואי, בפרס, הוא לא התחנך באופן מסודר. לימודיו היסודיים כללו שינון מועט של כתבי הקודש, קריאה, כתיבה ומתמטיקה בסיסית. בהגיעו לגיל 12, הוא עזב את בית הספר בו למד, תוך שהוא שואף לקבל חינוך ברמה גבוהה יותר, אשר כלל לקיחת שיעורים בספרות פרסית והתמחות בקוראן ובאומנות הרטוריקה. בגיל 21, הוא כבר היה בעל התואר ההלכתי האסלאמי, מוג'תהד. במהלך לימודיו בעיר משהד, הוא גילה את כתביו של השיח' אחמד אבן זיין א-דין אבן אבראהים אל-אחסאי , מייסד האסכולה השיח'ית הקרויה על שמו, והחל להימשך לתורה השייח'ית.

הכרזת הבאב
יורשו של השיח' אחמד אחסאי, המנהיג השייח'י סיד כאזם רשתי, הדריך את מאמיניו לצאת למסע חיפוש שמטרתו הייתה לגלות את הקא'ים. כשנפטר סיד כאזם רשתי, מולא חוסיין התפלל 40 יום בבידוד ולאחר מכן נדד לערים בושהר ושיראז. כשהגיע לשיראז, ב-22 במאי 1844, הוא פגש בבאב, סיד עלי מוחמד שיראזי אשר הכריז בפניו של מולא חוסיין שהוא הקא'ים לו ציפו. למעשה, מיד לאחר המפגש וההכרזה, נהיה מולא חוסיין המאמין הראשון של הבאב. יום ההכרזה מצוין עד היום בכל שנה כיום חג בקרב חברי הקהילות הבהאיות ברחבי העולם.

איגרת הבאב לראשון אותיות הח"י

מקורות
Amanat, Abbas (1989). Resurrection and Renewal. Cornell University Press, New York, USA. .
Mehrabkhani, Ruhu'llah (1987). Mulla Husayn: Disciple at Dawn. Los Angeles: Kalimát Press. 
Nabíl-i-Zarandí (1932). Shoghi Effendi (Translator), ed. The Dawn-Breakers: Nabíl’s Narrative (Hardcover ed.). Wilmette, Illinois, USA: Bahá'í Publishing Trust. .
Smith, Peter (1999). A Concise Encyclopedia of the Bahá'í Faith. Oxford, UK: Oneworld Publications. .

קישורים חיצוניים

 MULLÁ HUSAYN BUSHRÚ’Í - includes a small biography of Mullá Husayn
 Religious Systems of the World: A Contribution to the Study of Comparative Religion (London: Swann Sonnenschein), "The Bab", by Browne, E.G, pp. 335.
 Mullá Husayn, by Lowell Johnson
 Bahá’u’lláh, Súrah of Visitation for Mullá Husayn (Súrat al-ziyárah li-Mullá Husayn), in English translation
 Súrah of Visitation for Mullá Husayn (Súrat al-ziyárah li-Mullá Husayn), in Arabic, side by side with the English translation, revealed by Bahá’u’lláh
 The Wronged One: Shí‘í Narrative Structure in Bahá’u’lláh’s Tablet of Visitation for Mullá Husayn, by William McCants

הערות שוליים

ערכים שבהם תבנית בריטניקה אינה מתאימה
באביזם
ילידי 1813
איראנים שנפטרו ב-1849